हाल के दिनों में क्रिप्टोकरेंसी की लेनदेन में ब्लॉकचेन तकनीक चर्चा में आई। लेकिन जल्द ही इस तकनीक का प्रभाव आइटी और फिनटेक समेत अन्य तमाम क्षेत्रों में भी देखने को मिलेगा। माना जा रहा है कि वित्तीय लेनदेन के लिए यह बेहद सुरक्षित और प्रामाणिक तकनीक हो सकती है, जिसमें धन का हस्तांतरण तुरंत होता है और इसमें किसी तरह की हैकिंग या फ्रॉड होने का भी खतरा नहीं होता। यही कारण है कि एक ओर जहां आर्टिफिशियल इंटेलिजेंस (एआइ) और रोबोटिक्स जैसी तकनीक के आने से नौकरियों के कम होने की आशंका जताई जा रही है, वहीं ब्लॉकचेन टेक्नोलॉजी से भविष्य में ब्लॉकचेन एनालिस्ट/ब्लॉकचेन डेवलपर के रूप में बड़ी संख्या में नौकरियां सृजित होने की उम्मीद की जा रही है।